Poram. „Poram“ — 2024-yilda Jahongir Otajonov tomonidan ijro qilingan qoʻshiq boʻlib, uning matnida katta boylik orttirish maqsadida har qanday ishga qoʻl uradigan insonlar haqida hikoya qilinadi. Qoʻshiq va klip 2024-yil 20-noyabrda eʼlon qilingan. Klip rejissyor Sardor Faxriddinov suratga olingan. Unda Jahongir Otajonov mashhur film va seriallardagi boy hamda katta pul bilan bogʻliq muammolarga duch kelgan personajlar qiyofasida koʻrinish bergan.